**Majandus- ja Kommunikatsiooniministeeriumi kommentaarid EL-Sveitši vahelise lepingu eelnõu kohta**

Edastame Majandus- ja Kommunikatsiooniministeeriumi kommentaarid EL-Sveitši vahelise lepingu eelnõu osas. Toome välja järgmised kommentaarid:

1. Siseturu ja teenuskaubanduse perspektiivist toetame EL- Šveitsi läbirääkimiste mandaati. Nõustume KOM soovitustega, mis rõhutavad ühtsete siseturu reeglite olulisust, tagades nii EL-i kui ka Šveitsi kodanike ja äride võrdset kohtlemist.
2. Eesti teenuste eksport Šveitsi moodustas 2022. aastal 273 mln eurot ehk 2,6% kogu Eesti teenuste ekspordist. Suurema osa eksporditavatest teenustest moodustasid transport (44%) ning muud äriteenused (42%). Meie teenuspakkujate konkurentsivõimele on oluline võrdsem juurdepääs Šveitsi teenusturule. Sellele aitab kaasa nii Šveitsi poolt EL lähetatud töötajate direktiivi ülevõtmine kui ka IMI andmevahetuse süsteemiga liitumine. Tööstusele antud eelnõu suuremat mõju ei avalda.
3. Mis puudutab taastuvenergia piiriüleseid projekte, siis ühtsete reeglite kehtestamine energia sektoris Šveitsi ja EL teenuspakkujatele tugevdaks mõlema osapoole konkurentsivõime ja varustuskindlustuse ning soodustaks innovatsiooni.
4. Oleme arvamusel, et läbirääkimiste käigus peaks üle vaatama ka kutsekvalifikatsioonide tunnustamise praktikaid.
5. Bilateraalsed rakendusliku sisuga koostöölepped Šveitsiga teadus-arendus-innovatsiooni teemadel ei ole. Ainus kaudsem kokkupuutekoht on ettevõtete teadus- ja arendustegevust toetav EUREKA võrgustik, kus on teiste hulgas nii Eesti kui ka Šveits liikmed, lisaks Euroopa Komisjon. Rõhutame, et antud võrgustik on end tõestanud platvorm, mis võimaldab EL ja EL-väliste riikide ettevõtete vahelist TA-koostööd rahaliselt toetada. Pooldame EUREKA platvormi koostöö jätkumist.